AVÍS: la programació d'aquesta activitat es pot veure afectada per mesures sanitàries en funció de l'evolució de la pandèmia de Covid-19.
Activitats obertes al públic general.
Activitat gratuïta amb aforament limitat a 32 persones.
El Social Film Festival és una trobada amb diferents actors del món mediambiental, audiovisual, artístic i creatiu per a dialogar i proposar solucions sobre les problemàtiques socials i mediambientals de les nostres ciutats, amb l'objectiu d'aconseguir respostes col·lectives cap a un desenvolupament més sostenible.
El Social Film Festival ofereix una mostra de projeccions d'audiovisuals, presentacions de projectes de disseny i xerrades amb convidats i públic.
DES DE L'EMERGÈNCIA EMERGEIXEN IDEES.
Després de l'experiència de la primera edició, Social Film Festival continua obrint el diàleg a aquesta mena de temàtiques i ho fa a través de l'art perquè es produeixi en el públic, a més de l'interès, aquesta espurna imprescindible per a fer que esclati la voluntat de formar part d'un canvi positiu, del qual tots som al mateix temps actors i beneficiaris.
Selecció de curtmetratges a càrrec de Skepto International Film Festival de Sardenya, Itàlia, que enguany realitza la seva novena edició a Barcelona.
Presentacions en directe de projectes col·laboratius de diferents disciplines com el disseny gràfic, l'audiovisual, les noves tecnologies o la moda, que s'hibriden amb projeccions de curtmetratges, documentals i animació, amb l'objectiu d'establir un diàleg i mostrar solucions a problemàtiques socials i mediambientals actuals.
DES DE L'EMERGÈNCIA EMERGEIXEN IDEES
2a edició - 18/19 setembre de 2020
Presentació 2a edició Social Film Festival.
Des de l'emergència emergeixen idees.
Sostenibilitat eco-ambiental, problemàtiques socials i nous reptes als quals s'enfronta la societat en temps d'emergències: aquests són els temes que es tracten al SFF, per oferir propostes alternatives i generar debat des dels ciutadans i pels ciutadans, amb presentacions, projeccions i trobades entre el públic i els realitzadors de projectes innovadors.
Projectes innovadors que intenten donar resposta a les problemàtiques socials emergents, oferint solucions concretes i plurals als nous reptes als quals ens estem enfrontant.
17'50 h - Ateneu de fabricació de les Corts.
"Ateneu: espai de disseny i creació"
Presentació a càrrec d'Ester Romero i Mari Cazorla
L'Ateneu de fabricació de les Corts és un equipament públic de creació vinculat a les noves tecnologies.
Un espai equipat amb software i màquines de fabricació que permeten a la comunitat convertir les seves idees, conceptes i dissenys en productes útils per a la societat.
"Fab Labs, comunitat i eines per una ciutat productiva".
Presentació a càrrec de Pablo Muñoz - Urban Design & Plannig Researcher de Fab Lab Barcelona
Fab Lab Barcelona és un centre d'innovació que analitza la manera com vivim, treballem i juguem a les ciutats.
A través de programes educatius, projectes d'investigació i laboratoris de fabricació digital, desenvolupen de forma col·laborativa, eines i models que contribueixen al fet que les nostres ciutats siguin més productives i resilients.
Projecció de curtmetratges > VISIONI SARDE a Barcelona
VISIONI SARDE és una selecció d'obres de directors sards que expliquen les inquietuds que sorgeixen a partir de situacions límit a l'illa de Sardenya.
Una selecció de curtmetratges sobre situacions difícils i en els extrems de la normalitat.
19'45 h - MIM-A + Estudio Herreros, "79 habitatges protegits a Sant Boi de Llobregat".
Presentació a càrrec de Mariona Benedito i Martí Sanz
«En aquesta obra destaca la investigació, a través del projecte arquitectònic, sobre les maneres de transitar i habitar els espais comuns als edificis d'habitatges col·lectius, així com la seva ambició de construir una comunitat, i no només un edifici.
Mitjançant la seva acurada arquitectura de passarel·les, nuclis de comunicació creuats, finestrals sobre grans patis i terrasses intermèdies, multiplica les trobades visuals i físiques entre les persones que resideixen en els diferents habitatges i també amb l'espai públic exterior».
Teixir relacions i recollir testimonis en temps d'emergència.
Presentació a càrrec de Sara Beltrame.
"Fem memòria" és un projecte narratiu transmèdia.
Una dinàmica imprescindible per a teixir relacions entre persones que han viscut o acaben de viure moments de supervivència i resistència.
Projecció de curtmetratges > SOCIAL SHORTS
Selecció de curtmetratges que aborden temes relacionats amb la societat i els canvis que vivim dia a dia a la nostra pell.
Projecció de curtmetratges > COVID SHORTS
L'emergència sanitària relacionada amb la Covid-19 ha estat, i continua estant, el tema més important de l'any.
Una emergència que de sobte ha suposat canvis importants en el nostre dia a dia i en la nostra manera de socialitzar i compartir experiències.
Aquesta selecció ens ofereix diferents obres realitzades durant el confinament a diferents països, posant en relleu aspectes sentimentals, còmics i fins i tot grotescs de la pandèmia i de les seves històries.
Interaccions entres individus en temps d'emergència.
Aquest és l'eix central d'aquest segon bloc de presentacions de projectes que aborden temàtiques com el reconeixement de les llibertats en matèria de gènere, la interacció entre veïns del mateix barri en temps de confinament i la creació de projectes que donin respostes i afavoreixin el debat i la presa de consciència respecte a problemes reals que influeixen sobre la totalitat dels individus.
Presentació a càrrec de Catalina Luna i Xenia Herrero
El disseny pot ser un catalitzador per a la transformació social.
En moments de crisis com en el qual estem vivint, posar aquesta tesi a prova és un repte que no podem deixar passar.
L'organització no governamental ABD (Associació Benestar i Desenvolupament), amb la col·laboració de BAU (Centre Universitari de Disseny), va llançar la campanya.
Una campanya per donar suport econòmic a aquests confinaments INVISIBLES que durant la crisi de la COVID-19 no poden fer front a les despeses de lloguer, de subministraments energètics, d'alimentació i d'higiene, i no sempre poden acollir-se als ajuts públics.
Per respondre a aquest repte es va crear un petit equip format per Catalina Lluna i Xenia Herrera, estudiants del Màster Universitari en Investigació i Experimentació en Disseny de BAU.
Presentació a càrrec de Tomy Megna
Learning by helping és un laboratori d'innovació social amb base a Barcelona i amb impacte a tot el món.
A través de la metodologia Learnig by Helping® treballen en la creació i desenvolupament de projectes d'impacte social amb i sense ànim de lucre a partir de problemàtiques socials de tots tipus.
Presentació a càrrec de Saya Solana, Alicia de Benito i Magdalena Brasas
És un projecte comunitari de cinema i vídeo per a dones trans, multidisciplinari, plural i inclusiu, basat en escoltar i respectar les diferents maneres de pensar de dones que comparteixen un trànsit en la seva identitat de gènere però que tracen individualment el camí cap a la seva pròpia identitat personal.
Projecció del curtmetratge Piropo Maniacs.
Projecció de curtmetratges > SHORTS&RELATIONSHIP
Parlar de sexe, de gènere i de sexualitat sense caure en estereotips i clixés continua resultant una cosa molt difícil.
Aquest recull de curts presentats en festivals dedicats a aquesta temàtica ens vol oferir una visió divertida i desenfadada sobre problemàtiques reals i, sovint, dramàtiques, per assenyalar-nos que l'humor i una actitud positiva sempre són benvinguts, també quan s'intenta parlar de temes delicats i complexos.
INNOVACCIÓ – Associació Visual Social